armvectores/hy_wikipedia_2023 huggingface dataset:
Ռոլան Ժոֆե

Ռոլան Ժոֆե (անգլ.՝ Roland Joffé, [[Միջազգային հնչյունական այբուբեն|[ˈroulənd ˈdʒɔfiː], նոյեմբերի 17, 1945(1945-11-17)[…], Լոնդոն, Միացյալ Թագավորություն]], Լոնդոն, Միացյալ Թագավորություն;նոյեմբերի 17, 1945(1945-11-17)[…], Լոնդոն, Միացյալ Թագավորություն), անգլո-ֆրանսիական ծագմամբ կինոռեժիսոր, սցենարիստ և պրոդյուսեր։


== Կենսագրություն ==
Ռոլան Ժոֆեն ծնվել է 1945 թվականի նոյեմբերի 17-ին Լոնդոնում։ Դաստիարակվել է իր պապի՝ քանդակագործ Ջեյքոբ Էփսթայնի ընտանիքում (Էփսթայնի դստեր՝ Էսթերի հետ Ռոլանի հայրը ամուսնացել է երկրորդ անգամ)։ Նա սովորել է Հարավային Քենսինգտոնում գտնվող Շառլ դը Գոլի ֆրանսիական լիցեյում և Կարմել քոլեջում (Carmel College), որը միակ հրեական գիշերօթիկ դպրոցն էր Եվրոպայում (Օքսֆորդշիրում)։ Բարձրագույն կրթությունը ստացել է Մանչեստրի համալսարանում։
1970 -ական թվականներին աշխատել է թատրոնում որպես արտիստ։ 
1971-1980-ական թվականներին ամուսնացած է եղել դերասանուհի Ջեյն Լապոտեյրի հետ։ Ամուսնության արդյունքում ունեցել են մի որդի՝ Ռոուեն Ժոֆեն (ծնված՝ 1973 թվականին), որը նույնպես սցենարիստ և ռեժիսոր է։
Կինոյում նրա առաջնելույթը դարձել է «Մահվան դաշտերը» (1984) վավերագրական դրաման, որը հիմնված է Կամբոջայում կարմիր կհմերների գործողությունների վրա։ Ֆիլմի համար Ժոֆեն արժանացել է երեք մրցանակի և «Օսկար»-ի՝ լավագույն ռեժիսոր անվանակարգում։
«Օսկարի» երկրորդ անվանակարգը ռեժիսորը ստացել է իր հաջորդ՝ «Առաքելություն» (1986) ֆիլմի համար, որը պատմում է 18-րդ դարի վերջին Բրազիլիայում ճիզվիտ միսիոներների մասին։ Ֆիլմը դարձել Է Կաննի կինոփառատոնի «Ոսկյա արմավենու ճյուղ» մրցանակի դափնեկիր։
Ժոֆեի երրորդ՝ Ռոբերտ Օպենհեյմերի մասին «Fat Man and Little Boy» ֆիլմը նվիրված է ատոմային ռումբի ստեղծման պատմությանը։
2007 թվականի մայիսին Ժոֆեն սկսել է «Դու և ես» ֆիլմի նկարահանումները (աշխատանքային անվանումը ՝ «t.a.T.u. փնտրումներում»), հիմնված է Ռուսաստանի Պետդումայի պատգամավոր Ալեքսեյ Միտրոֆանովի ստեղծագործության վրա։


== Ֆիլմագրություն ==
1984 — Մահվան դաշտերը / The Killing Fields
1986 — Առաքելությունը / The Mission
1989 — Գեր մարդը և փոքրիկ տղան/ Fat Man And Little Boy
1992 — Հաճույքների քաղաք / City of Joy
1995 — Ալ կարմիր նամակը / The Scarlet Letter
1997 — Ցտեսությու՜ն, սիրեկան/ Goodbye Lover
2000 — Գող / Vatel
2007 — Առևանգում / Captivity
2011 —  Դու և ես / You and I
2011 — Այնտեղ բնակվում են վիշապները / There Be Dragons
2015 — Սիրահարները/ The Lovers
2015 — Տեքսասի վերականգնումը / Texas Rising (հեռուստասերիալ)


== Ծանոթագրություններ ==


== Արտաքին հղումներ ==
Ռոլան Ժոֆե (անգլ.) Internet Movie Database կայքում
Roland Joffe: Sexual Provocateur No. 1(անգլ.)
Սեպտեմբերի 14

Սեպտեմբերի 14, տարվա 257-րդ (նահանջ տարիներին՝ 258-րդ) օրն է։

Տարվա ավարտին մնում է 108 օր։


== Դեպքեր ==
81 - Տիտոսի մահից հետո նրա եղբայր Դոմիցիանոսը դառնում է Հռոմի կայսր
1752 - Բրիտանական կայսրությունը, բաց թողնելով տասնմեկ օր, անցնում է Գրիգորյան օրացույցի։ Նախորդ օրը եղել է սեպտեմբերի 2-ը
1958՝ Շահագործման է հանձնվում Կոտայքի ջրանցքը։
1999 - Տոնգան, Նաուրուն և Կիրիբատին միանում են ՄԱԿ-ին
2003՝ երկրում անցկացված հանրաքվեի արդյունքներով Էստոնիան միանում է Եվրամիությանը


== Ծնունդներ ==
1760 - Լուիջի Քերուբինի ֆրանսիացի երգահան և երաժշտության տեսաբան (մ. 1842 թ.)
1862 - Մովսես Սիլիկյան ռազմական գործիչ (գնդակահարվել է 1937 թ.)
1864՝ (լորդ) Ռոբերտ Սեսիլ, բրիտանացի իրավաբան, դիվանագետ և քաղաքական գործիչ
1905 - գուսան Շահեն (մ. 1990 թ.)
1909 - Սերգո Պայազատ, հայ բանաստեղծ, արձակագիր, դրամատուրգ և թարգմանիչ (մ. 1971)
1910 - Ռոլֆ Լիբերման, շվեյցարացի կոմպոզիտոր
1919 - Աբիգ Ավագյան, հայ արձակագիր (մ. 1983 թ.)
1920 - Գևորգ Աբգարյան, հայ բանասեր, պատմաբան, գրականագետ (մ. 1998 թ.)
1920 - Խաչիկ Բաբայան, ֆիզիկոս
1936 - Ֆերիդ Մուրադ, ալբանական ծագումով ամերիկացի բժիշկ, դեղագետ
1947 - Սեմ Նիլ, հյուսիսիրլանդական ծնունդով նորզելանդացի դերասան
1957 - Կարապետ Ռուբինյան, քաղաքական և հասարակական գործիչ
1960 - Մելիսա Լեո, ամերիկացի դերասանուհի
1965՝
Դմիտրի Մեդվեդև, 2008-12 թթ. եղել է Ռուսաստանի 3-րդ նախագահը
Լյովա Մնացականյան, գեներալ-մայոր
Արցախի պատերազմի մասնակիցներ՝
1965 - Վաղինակ Աբրահամյան
1969 - Ֆրանչեսկո Անտոնիոլի, իտալացի ֆուտբոլիստ, դարբասապահ
1973 - Էնդրյու Լինքոլն, անգլիացի դերասան («Քայլող մեռյալները»)
1983 - Էմի Ուայնհաուս, անգլիացի երգչուհի-երգահան (մ. 2011 թ.)
1989 - Լի Ջոնգ Սուկ, հարավկորեացի մոդել, դերասան
1989 - Ջիմի Բատլեր, ամերիկացի պրոֆեսիոնալ բասկետբոլիստ


== Մահեր ==
407 - Հովհան Ոսկեբերան, Կոստանդնուպոլսի պատրիարք, աստվածաբան
1321՝ (կամ՝ սեպտեմբերի 13-ին) իտալացի բանաստեղծ Դանթե Ալիգյերի
1851 - Ջեյմս Ֆենիմոր Կուպեր, ամերիկացի գրող
1887 - Ֆրիդրիխ Թեոդոր Ֆիշեր, գերմանացի փիլիսոփա (ծ. 1807 թ.)
1927 - Այսեդորա Դունկան, ամերիկացի բալերինա (ծ. 1878 թ.)
1937 - Թոմաշ Մասարիկ, չեխ սոցիոլոգ և փիլիսոփա, հասարակական և պետական գործիչ
1939 - Արմենակ Շահմուրադյան, օպերային երգիչ (ծ. 1878 թ.)
1957 - Արամ Եսայան,խորհրդային իրավաբան
1984 - Նոդար Դումբաձե, վրացի գրող (ծ. 1928 թ.)
1984 - Տիգրան Խաչատուրով, տնտեսագետ, ակադեմիկոս (ծ. 1906 թ.)
Արցախի պատերազմում զոհվածներ
1992 - Արամ Ավանեսյան (* Մարտունիում 1966 թ.)
1994 - Սեյրան Խաթլամաջյան, նկարիչ և հասարակական գործիչ (ծ. 1937 թ.)
2009 - Պատրիկ Սուեյզի, ամերիկացի դերասան (ծ. 1952 թ.)
2011 - Ռուդոլֆ Լյուդվիգ Մյոսբաուեր, գերմանացի ֆիզիկոս
2012 - Արծվին Գրիգորյան, ճարտարապետ


== Տոներ ==


=== Կրոնական ===
Խաչվերաց (Քրիստոսի խաչափայտը պարսկական գերությունից Երուսաղեմ վերադարձնելու և Գողգոթայում կանգնեցնելու (վերացնելու) հիշատակի տոն)
Հայ առաքելական եկեղեցի


== Ծանոթագրություններ ==
Մոնտեկասիանո

Մոնտեկասիանո (իտալերեն՝ Montecassiano), կոմունա Իտալիայում, գտնվում է Մարկե շրջանում՝ Մաչերատա պրովինցիայում։ Բնակչությունը կազմում է 6830 մարդ (2008 թվականի տվյալներով), բնակչության խտությունը՝ 206 մարդ/կմ²։ Տարածքը կազմում է 33 կմ²։ Փոստային ինդեքս՝ 62010։ Հեռախոսային կոդ՝ 0733։


== Ժողովրդագրություն ==
Բնակչության թվաքանակի փոփոխությունները..


== Անվանի անձինք ==
Ռենատո Կանետա-իտալացի զինվոր, Իսպանիայի քաղաքացիական պատերազմի մասնակից։ Արժանացել է Իտալիայի բարձրագույն մարտական պարգևի՝ «Մարտական խիզախության համար» ոսկե մեդալի (1938 թվականին, հետմահու)։


== Համայնքի վարչակազմ ==
Հեռախոս։ 0733 299811
Էլ-փոստ։ comune@montecassiano.sinp.net
Պաշտոնական կայք։ http://www.montecassiano.sinp.net


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ռաուլ Պոմպեյա

Ռաուլ դ՛Ավիլա Պոմպեյա (պորտ.՝ Raul Pompeia, ապրիլի 12, 1863(1863-04-12), Անգրա դուս Ռեիս, Ռիո դե Ժանեյրո, Բրազիլիա - դեկտեմբերի 25, 1895(1895-12-25), Ռիո դե Ժանեյրո, Բրազիլիա), 19-րդ դարի բրազիլացի գրող, ժուռնալիստ, գրաքննադատ։ Բրազիլիայի գրականության ակադեմիայի անդամ (զբաղեցրել է 33-րդ աթոռը)։


== Կենսագրություն ==
Ծնվել է փաստաբանի ընտանիքում (ժամանակակիցների ներկայացմամբ հայրը մարդախույս, խոժոռադեմ, մռայլ անձնավորություն էր); Ավարտել է Պեդրու Երկրորդի անվան քոլեջը։ Դեռ քոլեջում սովորելու ժամանակ՝ ընդամենը 17-ամյա պատանի, հրատարակել է իր առաջին վեպը՝ «Uma Tragédia no Amazonas» խորագրով (հեղինակն ինքը իր այդ ստեղծագործությունը բնորոշել է որպես գրական փորձ, գրական էսսե): Ուսումը շարունակել է Սան Պաուլուի համալսարանում, որտեղ իրավաբանական կրթություն է ստացել։ Հայացքներով աբոլիցիոնիստ էր (ստրկության վերացման կողմնակից) և հանրապետական գաղափարների պաշտպան։
Աշխատել է որպես ժուռնալիստ, Բրազիլիայի ազգային գրադարանի տնօրեն։ Հեղինակել է արկածային վեպեր ու վիպակներ։ Հարել է իմպրեսիոնիստներին։ 1888 թվականին լույս է ընծայել «Աթենեու» վեպը (O Ateneu, 1888), որը համարվում է իմպրեսիոնիստական մեթոդով գրված լավագույն երկերից մեկը բրազիլական գրականության պատմության մեջ։ Այն արժևորվում է նաև որպես հոգեբանական արձակի առաջին նմուշ և ռեալիզմի ու նատուրալիզմի փայլուն դրսևորում բրազիլական գրականության պատմության մեջ։
Երբ Ռաուլ Պոմպեյայի նախկին ընկերը՝ բանաստեղծ Օլավու Բիլակը նրան մեղադրել է նույնասեռական (հոմոսեքսուալ) լինելու մեջ, վիպասանը վերջինիս մենամարտի ձեռնոց է նետել, բայց հետո հրաժարվել է մենամարտել և մամուլում ենթարկվել է ծաղրուծանակի։ Որպեսզի ապացուցի, որ վախը չի եղել մենամարտելուց հրաժարվելու պատճառը, 1895 թ. Ծննդյան տոների ժամանակ ինքնասպանություն է գործել՝ ատրճանակից կրակելով իր սրտին։


== Երկերի ընտրանի ==
Uma Tragédia no Amazonas (1880)
As Joias da Coroa (1882)
Canções Sem Metro (1883)
O Ateneu (1888)


== Գրականություն ==
Braga-Pinto, César,"The Honor of the Abolitionist and the Shamefulness of Slavery: Raul Pompeia, Luiz Gama and Joaquim Nabuco." Luso-Brazilian Review. 51(2), Dec. 2014. 170-199.
Braga-Pinto, César, “Darwinism, Max Nordau and Raul Pompeia’s Struggle for Existence.” Foreword to The Athaeneum. Evanston: Northwestern University Press, 2015. p. vii-xvii.


== Ծանոթագրություններ ==


== Արտաքին հղումներ ==
Raul de Ávila Pompeia(պորտ.)
Raul Pompéia
Ժովտնևի գյուղական խորհուրդ (այլ կիրառումներ)

Ժովտնևի գյուղական խորհուրդ, կարող է վերաբերել՝

Ժովտնևի գյուղական խորհուրդ - Ուկրաինայի Խարկովի մարզի Խարկովսկի շրջանում
Ժովտնևի գյուղական խորհուրդ - Ուկրաինայի Խարկովի մարզի Դվուրեչանսկի շրջանում
Հոլանդերեն

Հոլանդերեն կամ նիդերլանդերեն (ինքնանուն՝ Nederlands). հնդեվրոպական լեզվաընտանիքի արևմտա-գերմանական լեզվախմբի լեզու։ Հոլանդերեն խոսում են աշխարհում 24 միլիոն մարդ։ Հոլանդերենը պետական լեզու է Նիդերլանդներում, Բելգիայում (Ֆլանդրիայում), Արուբայում, Կյուրասաոյում և Սուրինամում։
Ըստ աշխարհի լեզուների դասակարգման՝ հոլանդերենը 48-րդն է։


== Բնութագիր ==
Հոլանդերենն ազգակից է անգլերենին և գերմաներենին և լեզվաբանական հատկանիշներով գտնվում է երկուսի միջև։ Սակայն, բացի նրանից, որ հոլանդերենը չի ենթարկվել վերին գերմաներենի հնչյունափոխությանը, այն գերմաներենից տարբերվում է նաև հոլովների սակավությամբ (ինչպես անգլերենը), գերմաներեն ումլաութի գրեթե բացակայությամբ և զգալիորեն ավելի կանոնավոր ձևաբանությամբ։
Ժամանակակից հոլանդերենն սկզբում ուներ երեք գոյականական սեռ, որոնցից երկուսը՝ արականը և իգականը, մեծ մասամբ համընկնում են (ստանում են նույն՝ de որոշիչ հոդը)։ Որպես հետևանք՝ գոյականական սեռը շատ ավելի քիչ քերական դեր է խաղում հոլանդերենում, քան գերմաներենում։
Գլխավոր նախադասություններում նախադասության անդամները սովորաբար ունեն SVO (ենթակա֊ստորոգյալ֊ուղիղ խնդիր) շարադասություն, որը հարցական և երկրորդական նախադասություններում կարող է դառնալ շրջուն (SOV)։
Հոլանդերենի բառապաշարը մեծ մասամբ ժառանգված է գերմանական լեզվաընտանիքից․ գերմանական ծագման բառերի քանակը ավելի զգալի է, քան ռոմանական ազդեցության ենթարկված անգլերենում։


== Տես նաև ==
Woordenboek der Nederlandsche Taal‎


== Ծանոթագրություններ ==
Մորմոններ

Հիսուս Քրիստոսի վերջին օրերի սրբերի եկեղեցի (անգլ.՝ The Church of Jesus Christ of Latter-day Saints), կամ, խոսակցաբար Մորմոններ, վերականգնողական ծագում ունեցող կրոնական կազմակերպություն, մորմոնիզմի ամենամեծ ճյուղը։ Կազմակերպությունը հիմնադրել է Ջոզեֆ Սմիթը Երկրորդ մեծ զարթոնքի տարիներին (1790-1840)։ Գլխավոր գրասենյակը գտնվում է Սոլթ Լեյք Սիթիում (Յուտա, ԱՄՆ)։   
2012 թվականի դեկտեմբերի 31-ի դրությամբ՝ գրեթե ամբողջ աշխարհում միսիոներական գործունեություն իրականացրել է ավելի քան 58 հազար մարդ։   


== Ծանոթագրություններ ==
Կարմեն Մագալոն

Կարմեն Մագալոն-Պորտոլես (դեկտեմբերի 28, 1951(1951-12-28), Alcañiz), փիլիսոփայական գիտությունների բնագավառում փիլիսոփայության դոկտոր է, ֆիզիկոս և մագիստրոս (Սարագոսայի համալսարան, Իսպանիա)։ Ուսումնասիրելով կանանց ներդրումները երկու կարևոր ոլորտներում`գիտության մեջ և խաղաղության համար մղած պայքարում` նա պարտավորվել է բարելավել կանանց կարգավիճակը։ «Ֆեմինիստական խաղաղապաշտություն» և «Կանայք ու գիտությունը»,  
«Կանայք խաղաղության մեջ»«Հաշվե'ք աշխարհում», «Միջազգային հարաբերություններում հայացք կանանց կյանքին», «Կանայք աշխարհում»
ուսումնասիրություններում նրա դատողությունները կարևոր ուղեցույցներ են։
2011 թվականին նա ընտրվել է որպես Խաղաղության և ազատության կանանց միջազգային լիգայի իսպանական բաժնի նախագահ։ In September 2013 թվականի սեպտեմբերին Մարտին Լյութեր Քինգի Նիկարագուայի պոլիտեխնիկական համալսարանը նրան պարգևատրում է Մարտին Լյութեր Քինգի խաղաղության շքանշանով կանանց իրավունքի զարգացման գործում, ամբողջ աշխարհում խաղաղության հաստատման համար նրա աչքի ընկնող ներդրման համար, նաև ֆեմինիստական գործունեության համար։ Արարողության ժամանակ Մագալոնը հանդես է գալիս  հիմնական զեկուցումով։
Կանանց ներդրումները գիտության մեջ և խաղաղության համար մղված պայքարում
Նրանց պատմության, փորձի և գիտելիքի վերականգնումը գենդերային հավասարության նախապայման է։ Մասնավորապես կարևոր է կանանց գիտելիքերի խորացումը գիտության մեջ։ Այս թեմայով գրականության մեծ մասը անգլո-սաքսոնական (Սաքսոնիա) աշխարհից է։ Այս հոդվածը ցանկանում է ներկայացնել Իսպանայի կին գիտնականների հեռանկարները Կարմեն Մագալոնի հրապարակումների միջոցով։ Նրա աշխատությունների մեծ մասը ներառված է Իսպանիայի Ռիոյան համալսարանի  Dialnet շտեմարանում։


== Ծանոթագրություններ ==
Էլիզաբեթ Վիժե լը Բրոն

Մարի Էլիզաբեթ Լուիզա Վիժե լը Բրոն (ֆր.՝ Élisabeth-Louise Vigée-Le Brun, ապրիլի 16, 1755(1755-04-16)[…], Փարիզ - մարտի 30, 1842(1842-03-30)[…], Փարիզ), ֆրանսիացի գեղանկարչուհի, մեմուարների և թագուհի Մարի Անտուանետայի նկարների հեղինակ։


== Կենսագրություն ==
Էլիզաբեթ Վիժե լը Բրոնի գեղանկարչության առաջին ուսուցիչը եղել է նրա հայրը։ Ապագա նկարչուհու խորհրդատուներն են եղել՝ Ժան-Բատիստ Գրյոզը, Ժոզեֆ Վերնեն, Գաբրիել Ֆրանսուա Դուայենը և այլ վարպետներ։ Արդեն 1765 թ. 11-ամյա  պատանի նկարչուհու արվեստանոցը ի պաշտոնե փակվել է՝ արտոնագրի բացակայության պատճառով։
1770-ական թվականներին Վիժեների ընտանիքը տեղափոխվեց Փարիզի Սենտ Օնորե փողոցի իրենց բնակարանը, որը գտնվում էր Պալե Ռուայալ պալատի հարևանությամբ և շուտով 15-ամյա արդեն պրոֆեսիոնալ նկարչուհուհին ունեցավ պատվիրատուների մի հսկա բանակ։ Այդ շրջանում նրա  աջակիցներն ու հովանավորներն էին Փարիզի մեծահարուստ կանայք, այդ թվում՝ տիկին դը Վերդենը և  Մարիա Ադելաիդա դը Բուրբոն-Պենտևրը՝ Շարտրի դքսի կինը։
Փարիզում մեծ համբավ վայելող երիտասարդ նկարչուհին շատ հաճախ հրաժարվում էր երկրպագուների պատվերներից, ովքեր իրականում նրբագեղ օրիորդի հետ հանդիպելու պատրվակ էին փնտրում։
Սերվելով փոքր բուրժուական ընտանիքից Վիժեն շուտով իր ուրույն տեղն ունեցավ ֆրանսիական արքունական ազդեցիկ արիստոկրատիայում։

1776 թվականին Վիժեն ամուսանցավ գեղանկարիչ և արվեստի գործերի հայտնի վաճառական Ժան-Բատիստ Պիեռ լը Բրոնի հետ։ Ամուսնու կապերի շնորհիվ երիատասարդ դիմանկարչուհին էլ ավելի հայտնի դարձավ ֆրանսիական ազնվազարմ միջավայրում և վերջապես Վիժեն ստացավ թագուհի  Մարիա Անտուանետային նկարելու հրավեր։ Վերջինս, բարձր գնահատելով նկարչուհու տաղանդը, հանդես եկավ նորանոր պատվերիների առաջարկով. ավելին՝  1783 թվականին նրա անմիջական միջնորդությամբ Վիժե լը Բրոնը դարձավ Ֆրանսիայի  Գեղանկարչության և քանդակագործության թագավորական ակադեմիայի անդամ։


== Արվեստ ==
1780-ական թվականներին Վիժեն ճանապարհորդում է Եվրոպայում՝ աշխատելով տարբեր երկրներում։ Այն ճանապարհորդության ընթացքում նա նկարում է Եվրոպայի թագավորական ընտանիքների, քաղաքական գործիչների և հայտնի մարդկանց նկարներ։ Այդպիսով, այդ ընթացքում Վիժե լը Բրոնը նկարեց Հոլանդիայի ապագա թագավոր՝ Վիլհելմ 1-ի, Ռուսաստանում (1795-1799)` վերջին լեհական թագավոր՝ Ստանիսլավ Պոնյատովսկու, իշխան Կոնստանտին Պավլովիչի տիկնոջ՝ իշխանուհի Մարիա Ֆյոդորովնայի և կայսրական ընտանիքի մյուս անդամների դիմանկարները։ Ճանապարհորդության ընթացքում նա զուգահեռաբար ընտրվում էր որպես տեղի Գեղարվեստի ակադեմիաների անդամ։
Ֆրանսիական մեծ հեղափոխությունից հետո Վիժե լը Բրոնը Նոպոլեոնի հրավերով վերադառնում է Փարիզ և մինչև 1814 թվականը ապրում է Լուվեսիենի իր կալվածքում։ 1814 թվականին, երբ դաշնակից զորքերի կազմում ռուսակական զորքերը մտնելով Փարիզ տեղեկայվեցին Վիժեի Լավուսիենի կալվածքում՝ նկարչուհին տեղափոխվեց Փարիզ։
1835-1837 թվականներին Փարիզում հրատարակվում են Մարի Վիժե լը Բերնի մեմուարները։
Էլիզաբեթ Մարի Լուիզա Վիժե լը Բրոնը մահացել է 1842 թվականի մարտի 30-ին՝ Փարիզում։ Նրա  ստեղծագործական ժառանգությունն ամփոփում են շուրջ 660 դիմանկարներ և 200 բնանակարներ։


== Պատկերասրահ ==

		
		
		


== Ծանոթագրություններ ==
Ստարիե Վորոբի

Ստարիե Վորոբի (ուկրաիներեն՝ Старі Воробї), գյուղ Ուկրաինայի Ժիտոմիրի մարզի Մալինի շրջանում։
2001 թվականի տվյալներով Ստարիե Վորոբի գյուղում բնակվում էր 170 մարդ։ Բնակավայրը զբաղեցնում է 1154 կմ² տարածք։ Բնակչության խտությունը կազմում էր 147,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուրմեկեևո

Ուրմեկեևո (ռուս.՝ Урмекеево, բաշկիրերեն՝ Үрмәкәй), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 322 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ասկարովո (այլ կիրառումներ)

Ասկարովո, կարող է վերաբերել՝

Ասկարովո - գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Ասկարովո - գյուղ Ռուսաստանի Բաշկորտոստան հանրապետության Բուրզյանսկի շրջանի կազմում։
Ասկարովո - գյուղ Ռուսաստանի Կուրգանի մարզի Ալմենևսկի շրջանի կազմում։
Քայլ Սքոթ

Քայլ Սքոթ (անգլ.՝ Kyle Scott, դեկտեմբերի 22, 1997(1997-12-22), Բաթ, Սոմերսեթ, Հարավարևմտյան Անգլիա, Անգլիա, Միացյալ Թագավորություն), անգլո-ամերիկացի պրոֆեսիոնալ ֆուտբոլիստ։ Ներկայումս հանդես է գալիս Նյուքասլ Յունայթեդի կազմում։ Խաղում է կենտրոնական կիսապաշտպանի դիրքում։


== Ակումբային կարիերա ==


=== Չելսի ===
Սքոթը Չելսիի ակադեմիայի սան է։ 2016 թվականի ապրիլին նա ակումբից հեռանալու ցանկություն հայտնեց՝ քիչ խաղաժամանակ ստանալու պատճառով։ Մի քանի ամիս անց Սքոթը փորձաշրջան անցավ հոլանդական Վիլեմ II-ում՝ վարձավճարով տեղափոխվելու հնարավորությամբ, սակայն այդպես էլ տեղափոխությունը չկայացավ։
2017-18 մրցաշրջանում Սքոթը տեղափոխվեց Չելսիի առաջին թիմ՝ ստանալով 36 համարի մարզաշապիկը։ Իր պրոֆեսիոնալ դեբյուտը նշեց 2018 թվականի փետրվարի 16-ին՝ Անգլիայի գավաթի Հալ Սիթիի դեմ խաղում։
2018 թվականի հուլիսի 14-ին Սքոթը 1 տարվա վարձավճարով միացավ Նիդերլանդների երկրորդ դիվիզիոնում հանդես եկող Տելստարին։ Իր դեբյուտը ակումբի կազմում նշեց օգոստոսի 17-ին՝ փոխարինման մտնելով Վալվեյկի դեմ խաղում։ Իր առաջին գոլը պրոֆեսիոնալ կարիերայում խփեց հոկտեմբերի 12-ին՝ Հելմոնդ Սպորտի դեմ խաղում։ Տելստարի կազմում Սքոթը անցկացրեց 14 հանդիպում՝ դառնալով 2 գոլի հեղինակ։


=== Նյուքասլ Յունայթեդ ===
2019 թվականի հուլիսի 29-ին Սքոթը 2 տարվա պայմանագիր կնքեց Նյուքասլ Յունայթեդի հետ։


== Միջազգային կարիերա ==
Սքոթը խաղացել է Անգլիայի մինչև 16 տարեկանների, Իռլանդիայի մինչև 17 տարեկանների, Միացյալ Նահանգների մինչև 18 և մինչև 20 տարեկանների հավաքականների կազմում։ Նա իրավասու է խաղալ նաև Իտալիայի կազմում։


== Կարիերայի վիճակագրություն ==


=== Ակումբային վիճակագրություն ===
2019 թվականի հոկտեմբերի 6-ի դրությամբ


== Նվաճումներ ==


=== Ակումբային ===
Չելսի

Անգլիայի երիտասարդական գավաթ․ 2013–14, 2014–15, 2015–16
ՈՒԵՖԱ երիտասարդական գավաթ․ 2014–15, 2015–16


== Ծանոթագրություններ ==


== Արտաքին հղումներ ==
Սքոթը transfermarkt-ում
Սքոթը soccerbase.com-ում
Սքոթը WhoScored.com կայքում
Սքոթը Նյուքասլ Յունայթեդի պաշտոնական կայքում Archived 2020-10-17 at the Wayback Machine.
Սքոթը Պրեմիեր Լիգայի պաշտոնական կայքում
Սքոթը ՈՒԵՖԱ-ի պաշտոնական կայքում
Գադյաչսկի քաղաքային խորհուրդ (Գադյաչսկի շրջան)

Գադյաչսկի քաղաքային խորհուրդ  (ուկրաիներեն՝ Гадяцька міська рада), Ուկրաինայի Պոլտավայի մարզի Գադյաչսկի շրջանում։
2001 թվականի տվյալներով Գադյաչսկի քաղաքային խորհրդում բնակվում էր  մարդ։ Բնակավայրը զբաղեցնում է 18 կմ² տարածք։ Բնակչության խտությունը կազմում էր 1252,36 մարդ/կմ²։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Տոլմաչովա քույրեր

Անաստասիա և Մարիա Տոլմաչովաներ (ռուս.՝ Анастасия и Мария Толмачёвы, ծնվ.՝ հունվարի 14, 1997), ռուս երկվորյակ երգչուհիներ Կուրսկից։ Ինը տարեկանում նրանք, մասնակցելով Մանկական Եվրատեսիլ 2006 երգի մրցույթին, հաղթանակ են բերել Ռուսաստանին իրենց «Весенний джаз» (Գարնանային ջազ) երգով։ 2009 թվականին նրանք ներկայացել են Մոսկվայում անցկացված Եվրատեսիլի առաջին կիսաեզրափակչին։


== Եվրատեսիլ 2014 ==
Ռուսաստանի հանրային հեռուստաընկերության որոշմամբ նրանք 2014 թվականի մայիսին ներկայացրեցին Ռուսաստանը Եվրատեսիլ 2014 երգի մրցույթին, որտեղ կատարել են իրենց «Shine» երգը։ Մրցույթի քվեարկության արդյունքում նրանք զբաղեցրեցին 7-րդ հորիզոնականը։


== Ծանոթագրություններ ==
Կիլտսու դաստակերտ

Կիլտսու դաստակերտ (էստ․՝ Kõltsu poolmõis, գերմ.՝ Wellenhof), նախկին կիսադաստակերտ Էստոնիայի հյուսիսում՝ Հարյումաա նահանգի Հառկու շրջանում։


== Պատմություն ==
Կիլտսու դաստակերտի հիմնական շինությունը փալտից է։ Այն կառուցվել է 19-րդ դարի վերջին նորաձև համարված ռուսական մոդեռնի ոճով, զարդարված է փայտե զարդանախշերով և ունի փոքր աշտարակ։
Ծովի ափին գտնվող Կիլտսու կիսադաստակերտն ասպետական Պիլկյուլա դաստակերտից առանձնացվել է 1806 թվականին։ XX դարի սկզբում դաստակերտը պատկանում էր ֆոն Մոռենշիլդների ընտանիքին, մասնավորապես Վալտեր Կարլ ֆոն Մոռենշիլդին (Walter Karl von Mohrenschild)։
Խորհրդային իշխանության տարիներին դաստակերտն օգտագործվել է որպես պիոներական ճամբար, որի համար կառուցել են ևս մի քանի նոր շինություններ։
Ներկայումս դաստակերտը մասնավոր սեփականություն է։ Օժանդակ շինությունները չեն պահպանվել կամ գրեթե ամբողջովին վերակառուցվել են։ Հնարավոր է, որ օժանդակ շինություններ չեն էլ եղել, քանզի XIX դարի քարտեզում դաստակերտը նշված է որպես ամառանոցային տուն։
Դաստակերտի գլխավոր կառույցն ու նրա այգին գրանցվել են Էստոնիայի մշակույթի հուշարձանների պետական ռեգիստրում․ 2015 թվականի սեպտեմբերի 5-ի դրությամբ՝ դրանք գտնվել են լավ վիճակում։


== Ծանոթագրություններ ==


== Արտաքին հղումներ ==
Kõltsu poolmõis
Ալաբաշ

Ալաբաշլա, գյուղ Կիլիկիայում, Զեյթունի մոտ։


== Ծանոթագրություններ ==
Բրազիլիայի ամազոնյան անտառների հրդեհները 2019 թվականին

2019 թվականի Բրազիլիայի ամազոնյան անտառների հրդեհները գտնվում են գիտական և միջազգային համայնքի ուշադրության կենտրոնում։ Այս հրդեհները որակվել են որպես ամենալայնածավալ՝ 2013 թվականից մինչ օրս՝ հաշվի առնելով Բրազիլիայի տիեզերական կայանի և Տիեզերական հետազոտությունների ազգային ինստիտուտի իրականացրած մշտադիտարկման արդյունքները։
Ամազոնյան անտառների գրեթե երկու երրորդը տեղակայված է Բրազիլիայի սահմանների շրջակայքում, և հրդեհների կեսից ավելին տեղի է ունեցել Ամազոնի անձրևային անտառներում, որոնք գլոբալ տաքացման դանդաղեցման գործում կենսական նշանակություն ունեն և աշխարհի ամենամեծ արևադարձային անտառներն են։
INPE-ի վիճակագրական տվյալների համաձայն՝ Բրազիլիայի անտառներում 2019 թվականի հունվարից օգոստսի 23-ը ներառյալ հաշվվում է առնվազն 75․336 անտառային հրդեհ, ընդ որում՝ արևադարձային անտառներում 40․000-ից ավելի մարդ է եղել։ Օգոստոսի 20-ի դրությամբ՝ արևադարձային անտառների հրդեհները բռնկված են Բրազիլիայի չորս նահանգներում՝ Ամազոնաս, Ռոնդոնիա, Մատու Գրոսու և Պարա։ Որպես բրազիլական նահանգներ՝ և՛ Ամազոնասը, և՛ Ակկոն արտակարգ դրություն են հայտարարել։


== Ծանոթագրություններ ==
Թելեր (մուլտֆիլմ)

Թելեր (ռուս.՝ Нити), ռուսական մուլտիպլիկացիոն ֆիլմ, որը նկարահանվել է 1996 թվականին։ Ռեժիսորը Իվան Մաքսիմովն է։


== Սյուժե ==
Մուլտֆիլմը պատմություն է հանդիպումների և հրաժեշտների մասին։ Գործողությունները տեղի են ունենում արտասովոր աշխարհում։ Այս աշխարհի բոլոր սիրահարները կապված են միմյանց թելերով։ Նույնը կատարվել է նաև ֆիլմի երկու հերոսների հետ։ Նրանց բաժանում է սպասվում, սակայն նրանք նորից հանդիպելու են։ Մուլտֆիլմը մեծահասակների համար է։


== Հեղինակաները ==
Ռեժիսոր` Իվան Մաքսիմով
Սցենարի հեղինակ` Իվան Մաքսիմով
Նկարիչ` Իվան մաքսիմով
Անիմատորներ` Լեոնիդ Ստարկով, Օլեգ Ուժինով, Ալեքսանդր Պանով, Վյաչեսլավ Կայուկով
Օպերատոր` Լյուդմիլա Կրուտովսկայա
Տնօրեն` Նինա Սոկոլովա
Կոմպոզիտոր` Վյաչեսլավ Սերժանով
Հնչյունային ռեժիսոր` Վլադիմիր Օրյոլ
Խմբագիր` Տատյանա Պապորովա
Մոնտաժող` Նատալյա Ստեպանցևա


== Մուլտֆիլմի մասին ==


== Պարգևներ և մրցանակներ ==
1997 թվականին Բեռլինում մասնակցել է Միջազգային կինոփառատոնի հիմնական ծրագրին։
Ֆիլմը մասնակցել է Տարուս-1997 փառատոնին։


== Ծանոթագրություններ ==


== Արտաքին հղումներ ==
Թելեր «Հայրենական կինոյի հանրագիտարան» կայքում
Թելեր մուլտֆիլմը «Անիմատոր.ռու» կայքում
Թելեր (1996)(անգլ.) ֆիլմը Internet Movie Database կայքում
Գազ չորասեր

Գազ չորասեր (լատ.՝ Astragalus xerophylus), լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
5-20 սմ բարձրությամբ, երկծայր մազիկներով ծածկված ցածր կիսաթփիկ բույս է։ Ցողունները գետնատարած են կամ ուղիղ։ Ծաղկակրի երկարությունը 1-10 սմ է։  Ծաղկաբույլի ծաղիկները փոքրաթիվ են։ Պսակը կապույտ է։ Ունդերը 5-8 մմ երկարությամբ են, պարզորոշ կտուցի անցնող, գորտնուկավոր՝ խիտ ծածկված երկար, գորտնուկների վրա նստած մազիկներով։


== Տարածվածություն ==
Հանդիպում է Վերին Ախուրյանի (Աշոցքի շրջակայք) և Սևանի (Արեգունի լեռնաշղթա, Նորադուզի շրջակայք) ֆլորիստիկական շրջաններում։ Աճում է նաև Արևելյան Անատոլիայում։


== Էկոլոգիա ==
Աճում է ենթալպյան գոտում՝ ծովի մակարդակից 2000-2300 մ բարձրությունների վրա, չոր խճաքարոտ լանջերին։ Ծաղկում է հունիս-հուլիս ամիսներին, պտղաբերում՝ հուլիս-օգոստոսին։


== Պահպանություն ==
Խոցելի տեսակ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պոպուլյացիան պահպանվում է «Սևան» ազգային, Արփա լճի պարկերում։


== Ծանոթագրություններ ==
Ժանետ Մյոլլեր

Ժանետ Մյոլլեր (շվեդերեն՝ Jeanette Möller, ծննդյամբ` Holmlund, հունվարի 5, 1825(1825-01-05), Ստոկհոլմ - մարտի 25, 1872(1872-03-25), Դյուսելդորֆ, Հռենոսի պրովինցիա, Պրուսիայի թագավորություն, Գերմանական կայսրություն), շվեդ նկարիչ։


== Կենսագրություն ==
Ժանետ Մյոլլերը ծնվել է 1825 թվականի հունվարի 5-ին, Ստոկհոլմում, վաճառական Նիլս Հոլմլունդի (Nils Holmlund) և նրա կնոջ՝ Իոհաննա Հելենա Տորսլոուի (Johanna Helena Torsslow) ընտանիքում։ 1849 թվականին Ժանետը դարձել է այն չորս ուսանողներից մեկը, ում բացառիկ հնարավորություն է տրվել սովորելու Ազատ արվեստի թագավորական ակադեմիայում, որն այդ ժամանակ փակ էր աղջիկների համար։ Մյուս ուսանողների թվում էին՝ Ամալիա Լինդեգրենը, Ագնես Բյորիեսոնը և Լեա Ալբորնը։ Այնուհետև, 1851-1854 թվականներին նա սովորել է Փարիզում և դասեր ստացել Դյուսելդորֆի գեղարվեստական դպրոցի ներկայացուցիչ Բենիամին Վոտիեի մոտ, որն այդ տարիներին աշխատում էր Փարիզում։
Ստոկհոլմ վերադառնալուն պես նա հիմնել է ուսանողական արվեստի ստուդիա։ 1858 թվականից նա իր ժամանակն անցկացրել է Շվեդիայում (Ստոկհոլմ) և Գերմանիայում (Դյուսելդորֆ)։ 1861 թվականին Ժանետ Մյուլլերը աշխատանքի է անցել Ազատ արվեստների թագավորական ակադեմիայում։
Մահացել է 1872 թվականի մարտի 25-ին Դյուսելդորֆում։
Ժանետ Մյուլերը եղել է ժանրային նկարիչ։ Նրա աշխատանքները կարելի է տեսնել Շվեդիայի ազգային թանգարանում և Գյոթեբորգի գեղարվեստի թանգարանում։


== Անձնական կյանք ==
1860 թվականին Ժանետ Մյոլլերը ամուսնացել է նորվեգացի նկարիչ Նիելս Մյոլլերի հետ։ Նրանց դուստրը` Ինգեբորգ Մյոլլերը (Ingeborg (Johanna) Björnson Möller), որը ծնվել է 1870 թվականին, ամուսնացած է եղել շվեդ տնտեսագետ Կարլ Գուստավ Կասելի հետ։


== Ծանոթագրություններ ==


== Արտաքին հղումներ ==
	Nordisk familjebok - Möller, Jeanette(շվեդ.)


== Աղբյուրներ ==
Möller, Jeanette i Herman Hofberg, Svenskt biografiskt handlexikon (andra upplagan, 1906)
Österberg, Carin med flera: Svenska kvinnor - föregångare, nyskapare. Lund: Signum 1990, ISBN 91-87896-03-6
Möller, Jeannette i Nordisk familjebok (andra upplagan, 1913)
Ուֆիեռ

Ուֆիեռ (ֆր.՝ Ouffières), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 184 մարդ, բնակչության խտությունը` 43.71 մարդ/կմ²։ Բնակավայրը զբաղեցնում է 4.21 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 20 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 126 աշխատունակ (15-64 տարեկան) բնակիչ, որոնցից ակտիվ էին 99-ը, իսկ ոչ ակտիվները` 27։ Ակտիվության ցուցանիշը կազմում է 78,6 %։ 99 աշխատունակ մարդկանցից աշխատել է 97 անձ (56 տղամարդ և 41 կին)։ Գործազուրկ են եղել 2 անձ (2 տղամարդ և 0 կին)։ 27 անաշխատունակներից 11-ը եղել են աշակերտներ կամ ուսանողներ, 11-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կավայոն

Կավայոն (ֆր.՝ Cavaillon, օքս.՝ Cavalhon), Պրովանս-Ալպեր-Լազուր ափ շրջանի ֆրանսիական Վոքլյուզ գավառի քաղաք և համայնք։ Հանդիսանում է համանուն կանտոնի կենտրոնը։


== Աշխարհագրական դիրք ==

Կավայոն քաղաքը գտնվում է Ֆրանսիայի հարավ-արևելքում, Պրովանս-Ալպեր-Լազուր ափ շրջանի Վոքլյուզի գավառում։ Այն մտնում է Ապտ շրջանի մեջ և հանդիսանում է համանուն կանտոնի կենտրոնը։ Համայնքի մակերեսը կազմում է 45,96 քառ․ կմ։


== Ժողովրդագրություն ==
Համայնքի բնակչությունը 2010 թվականին կազմել է 24 951 մարդ։


=== Աշխարհագրություն ===
Քաղաքը գտնվում է Կուլոն և Դյուրանս գետերի միջգետային հատվածում։ Կավայոնի միջով անցնում է Սեն Ժուլիեն ջրանցքը։ Բացի այդ, կոմունայի տարածքով հոսում է Բուլոն գետը։


== Պատմություն ==
Կավայոն բնակավայրը հիմնադրվել է գալերի կողմից, որը կառուցվել է այստեղ՝ Սեն-Ժակ բլրի վրա։ Հռոմեացիները տեղափոխեցին այն հարթավայր և կոչեցին Կաբելիո (անգլ.՝ Cabelio):
Միջնադարում Կավայոնը մտնում էր Կոնտա-Վենեսենի պապական տարածքի կազմի մեջ։ 1251 թվականին Իննոկենտիոս IV Պապը այստեղ օծեց Սեն-Վերեն տաճարը։ 5-րդ դարից մինչև 1801 թվականը Կավայոնը հռոմակաթոլիկական եպիսկոպոսության կենտրոն էր, որը մտնում էր Ավինյոնյան արքեպիսկոպոսության կազմի մեջ։ Շնորհիվ ազատական քաղաքականության պապական իշխանությունների՝ սկսած XIII դարից, Կավայոնը Ավինյոն և Կարպանտրաս քաղաքների հետ միասին համարվում է ֆրանսիական հրեաների կենտրոնը, որոնք փախել էին Ֆիլիպ IV Գեղեցիկի հետապնդումներից։ Քաղաքում կար իրենց գետտոն և XIV դարում այստեղ կառուցվեց սինագոգ։


== Տեսարժան վայրեր ==
Կավայոնյան տաճար, կառուցվել է 1251 թվականին։


== Կինո ==
Կավայոնի կայարանում և քաղաքի տարբեր մասերում նկարահանումներ են կատարվել 2007 թվականին վարձույթ դուրս եկած «Միսթր Բինի արձակուրդները» կինոֆիլմի համար։
Այստեղ նկարահանվել են նաև «Մահացու ամառը» (1983)՝ Իզաբել Աջանի հետ, և «Անիծված գազոն» (1994) ֆիլմերը։


== Ծանոթագրություններ ==


== Արտաքին հղումներ ==
Պաշտոնական կայք (ֆր.)
Վիճակագրության ազգային ինստիտուտ (ֆր.)
Պրոսյանսկի գյուղական խորհուրդ (այլ կիրառումներ)

Պրոսյանսկի գյուղական խորհուրդ, կարող է վերաբերել՝

Պրոսյանսկի գյուղական խորհուրդ - Ուկրաինայի Խարկովի մարզի Կուպյանսկի շրջանում
Պրոսյանսկի գյուղական խորհուրդ - Ուկրաինայի Խարկովի մարզի Նովովոդոլաժսկի շրջանում
Սլովակիայի նախագահ

Սլովակիայի նախագահ (սլովակ.՝ Prezident Slovenskej republiky), Սլովակիայի Հանրապետության բարձրագույն պետական պաշտոնը։


== Նախագահների ցանկ ==


== Արտաքին հղումներ ==
Սլովակիայի Նախագահի պաշտոնական կայքը
In the Name of Love

«In the Name of Love» (Հանուն սիրո), ամերիկա-ալբանացի կատարող և հեղինակ Բիբի Ռեքսայի երգը, որ թողարկվել է 2016 թվականի հուլիսի 29-ին։ Ձայնագրվել է հոլանդացի պրոդյուսեր և դիջեյ Մարտին Գարիկսի հետ համատեղ։ Ստացել է պլատինե հավաստագիր Ավստրալիայում, Մեծ Բրիտանիայում, Կանադայում, Ֆրանսիայում, Շվեդիայում ու ԱՄՆ-ում։


== Պատմություն ==
Պաշտոնական երաժշտական տեսահոլովակը թողարկվել է 2016 թվականի օգոստոսի 9-ին Apple Music-ով և 2016 թվականի օգոստոսի 23-ին YouTube-ում։ Ռեժիսորն է Режиссёр Emil Nava-ը։ Տեսահոլովակի սկզբում Բիբի Ռեքսան կարմիր զգեստով ջրավազանի մոտ է առանձնատան մոտ, որ շրջապատված է ամպրոպաբեր ամպերով ու ջրի շիթերով անմիջապես այն բանից հետո, երբ կադրում հայտնվում է Մարտին Գարիկսը, որ կանգնած է Ռեկսայից մի քանի մետր հեռավորության վրա։ Հետա նրանք երկուսն էլ նետվում են ջուրը, ապա գրկախառնվում։


== Երգացանկ ==


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
In the Name of Love ՅուԹյուբում
«In the Name of Love». երգի ռուսերեն թարգմանությունը — amalgama-lab.com
Song lyrics at Genius
Նորվեգիայի գերագույն դատարան

Նորվեգիայի գերագույն դատարան (նորվ.՝ Norges Høyesterett), բարձրագույն դատարան Նորվեգիայի Թագավորությունում։ Հիմնադրվել է 1815 թվականին Նորվեգիայի Թագավորության Սահմանադրության 88-րդ՝ անկախ դատական համակարգ նախատեսող բաժնի հիման վրա։ Գերագույն դատարանը գտնվում է մայրաքաղաք Օսլոյում։
Գերագույն դատարանը բաղկացած է գլխավոր դատավորից և 19 դատավորների կազմից, որոնց նշանակում է Նորվեգիայի թագավորն արդարադատության նախարարի առաջարկով։ Դատավորները պաշտոնավարում են մինչև 70 տարեկան։ 2002 թվականից գլխավոր դատավորի պաշտոնը զբաղեցնում է Տոր Շեյը։


== Պատմություն ==
Գերագույն դատարանը հիմնադրվել է 1815 թվականին Նորվեգիայի սահմանադրության ընդունմամբ, երբ Դանիան Քիլի հաշտության պայմանագրով հրաժարվել է Նորվեգիայի հետ միավորումից և այն զիջել Շվեդիային։ Մինչ այդ Նորվեգիայի գերագույն դատարանը եղել է Դանիայի դատարանը։ Համաձայն շվեդ-նորվեգական միության՝ Շվեդիան պարտավորվում էր ճանաչել Նորվեգիայի սահմանադրությունը և Նորվեգիային հնարավորություն է տվել ստեղծելու իր սեփական ազգային իշխանության մարմինները։
Ի սկզբանե դատարանը բաղկացած է եղել գլխավոր դատավորից և վեց դատավորներից, որոնք նշանակվել են թագավորի հրամանագրով։ Ժամանակի ընթացքում դատավորների թիվն ավելացել է։ Երկրորդ համաշխարհային պատերազմի ժամանակ Գերմանիայի օկուպացիայի տարիներին Նորվեգիայի Գերագույն դատարանը հրաժարվել է աշխատել նոր վարչակարգի օրոք, և դատավորները թողել են իրենց լիազորությունները։ Պատերազմից հետո Գերագույն դատարանը վերսկսել է աշխատանքը նույն կազմով։


== Գրականություն ==
Полиция, прокуратура и судебная система Норвегии // Советская юстиция. - 1993. - № 2. - С. 11.
Исаев М.А. Основные формы конституционного контроля в странах Скандинавии // Государство и право. - 2003. - № 12. - С. 76-85.
Васьков М.Ю. Уголовно-процессуальное законодательство Норвегии, система судопроизводства и судоустройство // Мировой судья. - 2007. - № 11. - С. 27-31.


== Ծանոթագրություններ ==


== Արտաքին հղումներ ==
Պաշտոնական կայք (նորվ.)(նորվ.)(շվեդ.)(անգլ.)
Նորվեգիայի դատական համակարգ Archived 2016-03-04 at the Wayback Machine.
Մարկ Գրիգորյան (այլ կիրառումներ)

Մարկ Գրիգորյան, կարող է վերաբերել՝

Մարկ Գրիգորյան - հայ կառուցվածքային ճարտարագետ, Իրանի Շարիֆ համալսարանի կառուցվածքային ճարտարագիտության ինստիտուտի հիմնադիր, դասախոս
Մարկ Գրիգորյան - հայ ճարտարապետ, Մատենադարանի շենքի հեղինակը
Մարկ Գրիգորյան - հայ լրագրող, դասախոս
Քրիստինա Անապաու

Քրիստինա Անապաու (անգլ.՝ Kristina Elizabeth Anapau Roper, հոկտեմբերի 30, 1979(1979-10-30), Հավայի, Հավայի շրջան, Հավայի, ԱՄՆ), ամերիկյան կինոդերասանուհի։ Առավել հայտնի է դարձել Գալինայի դերով՝ Սև կարապ և Մաուրելլա փերիի դերով՝ HBO Իրական արյուն հեռուստասերիալներում։


== Կենսագրություն ==
Քրիստինա Անապաուն ծնվել և մեծացել է Հավայի կղզում։ Նրա հայրը՝ Ռիչարդ Սթեֆան Ռոպերը գիտնական է, սկ մայրը՝ Գլորիա Լեա Քայզեր Ռոպերը՝ դերասանուհի։ Քրիստինան դպրոցից հետո ընդունվել է Հավայական համալսարանը՝ Մանոայում։ Առաջին անգամ նկարահանվել է Փախուստ Ատլանտիսից հեռուստասերիալում, որը նկարահանվել է Օահուում։ Քրիստինա Անապաուն դաշնամուր է նվագում։ Բակալավրի կոչում ստանալուց հետո Քրիստինան ցանկանում էր դառնալ պարուհի և աշխատում էր հինգ տարի։
Քրիստինա Անապաու հանդիսանում է բրիտանական ազնվապետության, այսինքն Բարոն Թեյմենի հետնորդը։


== Կարիերա ==
2005 թ. նկարահանվել է կերպափոխուկները ֆիլմում՝ Քրիստինա Ռիչիի հետ։
2010 թ. Քրիստինան հայտնվում է Սև կարապ ֆիլմում, որը Դարրենա Արոնովսկիի հոգեբանական թրիլլերն է մի պարուհու մասին, ով աստիճանաբար խելագարվում էր «Կարապի լիճ» բեմադրության ժամանակ։ Գլխավոր դերերը ֆիլմում կատարում են Նատալի Փորթմանը, Վենսան Քասելը և Միլա Կուսինը։
2012 թ. Անապաուն ստանում է HBO «Իրական արյուն» հեռուստասերիալում Մաուրելլա փերիի դերը։
2012 թ. Քրիստինան Sighting ֆիլմում կատարում է գլխավոր՝ Թեդի Սարաֆիանի դերը։
Քրիստինան հայտնվել է Stuff ամսագրի շապիկին և ճանաչվել է այդ ամսագրի ամենակրակոտ աղջիկներից մեկը։


== Ֆիլմագրություն ==


== Մրցանակներ և նոմինացիաներ ==


== Ծանոթագրություններ ==


== Արտաքին հղումներ ==
Կրիսինա Անապաուն kinopoisk կայքում
Վոխտա

Վոխտա (ռուս.՝ Вохта), գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Վոդոռազդել գետի ափին՝ 156 կմ հեռավորության վրա։ Գետի երկարությունը՝ 113 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020200212103000024587
Հիդրոլոգիական ուսումնասիրությունների կոդը - 103002458
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չիֆթլիկ (Քոչհիսարի գավառ)

Անվան այլ կիրառումների համար տե՛ս՝ Չիֆթլիկ (այլ կիրառումներ)Չիֆթլիկ, գյուղ Արևմտյան Հայաստանում, Սեբաստիայի վիլայեթի Քոչհիսարի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մուշեղ Լալայան

Վիքիպեդիայում կան հոդվածներ  Լալայան ազգանունով այլ մարդկանց մասին:Մուշեղ Արծրունու Լալայան (ծնվ.՝ 1967 մարտի 18, Երևան, Հայկական ԽՍՀ), հայ հասարակական և քաղաքական գործիչ, ՀՀԿ Նախագահի տեղակալ, ՀՀԿ գաղափարական հանձնաժողովի նախագահ։


== Կենսագրություն ==
Ծնվել է 1967 թվականի մարտի 18-ին Երևանում։ Ավարտել է Երևանի Ժողովրդական տնտեսության ինստիտուտը, սովորել նույն ինստիտուտի ասպիրանտուրայում։ 

1985-1987 թվականներին ծառայել է խորհրդային բանակում։
1994 թվականին հրավիրվել է ԵՊՀ հայոց պատմության ամբիոն՝ գիտական ատենախոսություն պաշտպանելու՝ նվիրված Ցեղակրոն և Տարոնական շարժումներին։
1993 թվականի հուլիսի 17-ից դարձել է ՀՀԿ անդամ։
1993-1997 թվականներին եղել է ՀՀԿ խորհրդի անդամ, խմբագրել կուսակցության «Հանրապետական» պաշտոնաթերթը և «Ազգայնական մատենաշարը»։
1999 թվականին Արցախի Հանրապետության ՊԲ սպայական դպրոցում կարդացել է հատուկ կուրս՝ «Ազգային գաղափարախոսության ներածություն»։
2000-2002 թվականներին Ազգայնական ակումբի շրջանակներում խմբագրել է «Դարձ» հանդեսը և «Ազգայնական միտք» շարքը։
2003 թվականին վերընտրվել է ՀՀԿ խորհրդի կազմում։
2003 թվականի մարտից խմբագրում է ՀՀԿ «Հանրապետական» ամսաթերթը։
2005 թվականին դեկտեմբերից ՀՀԿ փոխնախագահն է գաղափարախոսական հարցերի գծով։
2012 թվականի մարտի 18-ին վերանշանակվել է ՀՀԿ նախագահի տեղակալ։


== Պարգևներ ==
Պարգևատրվել է ՀՀ Պաշտպանության նախարարության «Գարեգին Նժդեհ» մեդալով, ՀՀ վարչապետի հուշամեդալով։


== Ընտանիք ==
Ամուսնացած է, ունի 2 զավակ։


== Աշխատություններ ==
Մուշեղ Լալայան,  Ցեղակրոն և Տարոնական շարժումները, Երևան, 2011։
Մուշեղ Լալայան,  Ազգային գաղափարախոսության խնդիրների շուրջ, Երևան, 2008։


== Ծանոթագրություններ ==
Հայկական հոսպիտալ

Հայկական հոսպիտալ, Կամենեց-Պոդոլսկ քաղաքի ամենահին բուժական հաստատությունը, գործել է 17-19-րդ դարերում։ Հոսպիտալի շենքը հայ համայնքի կողմից կառուցվել է 1614 թվականին։


== Նախապատմություն ==
Քաղաքի ամենահին բժշկական հաստատության պատմությունը անքակտելիորեն կապված է քաղաքի հայ համայնքի գործունեության հետ։ Տարբեր աղբյուրների համաձայն՝ հայերը բնակություն հաստատեցին այստեղ 11-13-րդ դարերում։ 17-րդ դարում քաղաքում արդեն 1200 հայ ընտանիքներ կային։ Կամենեց-Պոդոլսկի բնակչության զգալի մասը կազմում և զբաղեցնում էին քաղաքի մեծ մասը , հայերը ներգրավված են եղել նրա մշակութային, տնտեսական և ռազմական կյանքում։ Հայերը հիմնականում բնակություն են հաստատել քաղաքի հարավարևելյան մասում, մինչ օրս քաղաքում կա հայկական անունով տեղացիների շրջանում հայտնի թաղամաս։ Այստեղ է գտնվում առևտրային գործունեության կենտրոնը՝ Հայկական շուկան, նաև, որը մինչև մեր օրեր չի պահպանվել, հայկական մագիստրատը(ռատուշան) և քաղաքի գլխավոր հայկական տաճարները։
Հայկական հոսպիտալը կառուցվել է 1614 թվականին։ Անտոնի Յուզեֆ Ռոլլեն նշել է, որ այն մեծապես տարբերվում էր տարածաշրջանի մյուս հոսպիտալներից, որոնցում հիվանդներն ու հաշմանդամները, ինչպես նաև տարեց զինվորները միայն ապաստան էին գտնում։ Հայ համայնքի հիվանդանոցը կատարել է հիվանդանոցի գործառույթները, ուր ընդունվել են տարբեր հիվանդություններով հիվանդները։ Բուժման մեջ ակտիվ դերակատարում ունեին հայ երիտասարդ կանայք, ովքեր գիտեին հայկական և արաբական բժշկության գաղտնիքները։ 11-16-րդ դարերում հայկական բժշկությունը եղել է Արևելքի առաջավոր բժշկության նվաճումների մակարդակի վրա, իսկ որոշ շրջաններում՝ ժամանակից առաջ (ֆիզիոլոգիա, պաթոլոգիա, կլինիկա, վարակի և կոնտրագնոզնոետնի հասկացությունը և այլն)։
Հոսպիտալը պահելու նպատակով քաղաքում հատուկ հարկ էր սահմանվել։ Յուրաքանչյուր հայ, ով զբաղվում է առևտրով, ապրանքներով քաղաք մուտք գործելիս կամ քաղաքից դուրս գալու ժամանակ վճարում էր 3 գրոշ, յուրաքանչյուր հայ մսագործ՝ 2-ական գրոշ՝ մեծ մորթված անասունով և մանր-մունր գրոշով, քաղաք տեղափոխվող յուրաքանչյուր վառելափայտից՝ հօգուտ հոսպիտալի, վերցվում էր պոլենայով.
Հայկական հոսպիտալը հիվանդների բուժման իր գործառույթն իրականացնում էր մոտ 200 տարի։ Հին քաղաքի հայկական թաղամասերից մեկի պեղումների ժամանակ հայտնաբերվել են սղոցված ոսկորներ և վիրաբուժական պինցետ։ Այդ կապակցությամբ ենթադրություն է արվել այն մասին, որ հոսպիտալում իրականացվել են նաև որոշ վիրաբուժական վիրահատություններ։


== Ճարտարապետություն ==
Հայկական հիվանդանոցը 27 մետր երկարությամբ և 10 մետր լայնությամբ շենք է։ Հոսպիտալը կառուցվել է «Г » տառի տեսքով, որը հյուսիսային կողմից միացվել է պաշտպանական աշտարակին։ Հոսպիտալի բակում, կառույցի ողջ երկարությամբ, առաջին և երկրորդ հարկերի միջև, կառուցվել է փայտե պատկերասրահ՝ պատշգամբ։ Շինությունը քաղաքային աղմուկից որքան էլ մեկուսացված լիներ, միայն նրա հարավային կողմից մուտքի մոտ կար մինչև 3 մետր լայնությամբ մեծ դարպաս։ Հոսպիտալի շենքի արևմտյան պատն ամրացվել է երկու քարե կոնտրֆորսներով։


== Ծանոթագրություններ ==
Michael (ալբոմ, Մայքլ Ջեքսոն)

Michael-ը Մայքլ Ջեքսոնի ստեղծագործությունների վրա հիմնված առաջին ետմահու թողարկված ալբոմն է։ Այն թողարկվել է 2010 թ.-ի դեկտեմբերի 10-ին Epic Records-ի և Sony Music Entertainment-ի համատեղությամբ։ Այս ալբոմը առաջին թողարկումն է, որը հիմնված է նախորդում չհրապարակված երգերի հիման վրա, վերջին անգամ նոր երգերով լույս տեսած սկավառակը 2001 թ.-ի թողարկված Invincible ալբոմն է։ Ալբոմի ձայնագրմանը նաև մասնակցել են Էյքոնը, 50 Centը և Լենի Կռավիցը։
Ալբոմից տարանջատվել են 4 սինգլ՝ "Hold My Hand", թողարկված 2010 թ.-ի նոյեմբերի 15-ին և զբաղեցրած 39-րդ տեղը Billboard Hot 100 հիթ շքերում, "Hollywood Tonight", թողարկված 2011 թ.-ի փետրվարի 11-ին և Behind the Mask", թողարկված 2011 թ.-ի փետրվարի 21-ին։ "Hold My Hand" երգի հիման վրա ստեղծված տեսահոլովակը Մարկ Փելինգթոնի ղեկավարությամբ, թողարկվել է համաշխարհային տարբերակով 2010 թ.-ի դեկտեմբերի 9-ին։ "Hollywood Tonight"-ի տեսահոլովակը Wayne Isham-ի ղեկավարությամբ թողարկվել է 2011 թ.-ի մարտի 10-ին։ "(I Like) The Way You Love Me" երգը իբրև սինգլ թողարկվել է Կորեայում 2011 թ.-ի հունվարի 18-ին թվային սինգլ Իտալիայում և Չինաստանում ռադիո սինգլ տարբերակներով 2011 թ.-ի հուլիսին։
2010 թ.-ի դեկտեմբերի 10-ին, ալբոմի փիառ-ի համար Անգլիայի Միդլեքս կոմսությունում տեղադրված պլակատը ճանաչվել է ամենամեծը աշխարհում (2,701 մ2) Գինեսի ռեկորդների գրքի կողմից։


== Երգացանկ ==


== Ծանոթագրություններ ==
Սուզուն

Սուզուն (ռուս.՝ Сузун), քաղաքատիպ ավան Ռուսաստանի Նովոսիբիրսկի մարզի Սուզունսկի շրջանի կազմում։
Բնակչությունը 2010 թվականին գրանցված տվյալներով կազմում էր 14716 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոտա դ’Աֆերմո

Մոտա դ’Աֆերմո (իտալերեն՝  Motta d'Affermo) կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 1150 մարդ, բնակչության խտությունը կազմում է 68 մարդ/կմ²։ Զբաղեցնում է 15 կմ² մակերես տարածք։ Փոստային ինդեքսն է՝ 98070։ Հեռախոսային կոդը՝ +39 0921։


== Աշխարհագրություն ==
Բնակչության աճ։


== Համայնքի վարչակազմ ==
Հեռախոսահամար՝ 0921 336086
Էլեկտրոնային հասցե՝ info@comune.mottadaffermo.me.it
Գլխավոր կայք՝ http://www.comune.mottadaffermo.me.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ստրեպտոցիդ

Ստրեպտոցիդ (անգլ.՝ Streptocidum, Sulfanilamidum), սուլֆանիլամիդների խմբի հակաբակտերիային պատրաստուկ։ Կիրառվում է համաճարակային ուղեղ-ողնուղեղային մենինգիտի, կարմիր քամու, անգինայի, միզուկաբորբի և այլնի, ինչպես նաև վերքերի բուժման նպատակով։ Օգտագործում են ներքին ընդունման համար 0,5-1 գ հաբերի, տեղային՝ փոշու, քսուքի և էմուլսիայի ձևերով։
Սեն Մելանի

Սեն Մելանի (ֆր.՝ Saint-Mélany), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 126 մարդ, բնակչության խտությունը` 11.84 մարդ/կմ²։ Բնակավայրը զբաղեցնում է 10.64 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Լիոն քաղաքից` 150 կմ հարավ-արևմուտք, Պրիվա քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 84 աշխատունակ (15-64 տարեկան) բնակիչ, որոնցից ակտիվ էին 53-ը, իսկ ոչ ակտիվները` 31։ Ակտիվության ցուցանիշը կազմում է 63,1 %։ 53 աշխատունակ մարդկանցից աշխատել է 49 անձ (27 տղամարդ և 22 կին)։ Գործազուրկ են եղել 4 անձ (4 տղամարդ և 0 կին)։ 31 անաշխատունակներից 6-ը եղել են աշակերտներ կամ ուսանողներ, 11-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Առանց վերնագրի (Չեխովի պատմվածք)

«Առանց վերնագրի» (ռուս.՝ «Без загла́вия»), ռուս մեծ գրող Անտոն Չեխովի հումորային պատմվածքը, որը գրվել է 1888 թվականին։


== Ստեղծում և հրապարակում ==
1888 թվականին Չեխովի ընտանիքը բնակություն հաստատեց Լուկայում, Խարկովի նահանգի Սումի քաղաքի մերձակայքում։ Այդ շրջանում էլ ստեղծվեց «Առանց վերնագրի» պատմվածքը։ Պատմվածքն առաջին անգամ տպագրվել է 1888 թվականի հունվարի 1-ին «Նովոյե վրեմյա» թերթում (№ 4253, «Հեքիաթ» վերտառությամբ)։ Հետագայում, բազմաթիվ ոճական շտկումներով և վերնագրի փոփոխությամբ, պատմվածքը մտավ «Օգնություն անբերությունից տուժածներին» ժողովածուի մեջ («Կուրիեր» թերթի հրատարակություն, 1899), իսկ 1900 թվականին վերահրապարակվեց ժողովածուի երկրորդ հրատարակության համար։ Ինքը` Չեխովը, պատմվածքն ընդգրկել է ստեղծագործությունների ժողովածուի չորրորդ հատորում։
Պատմվածքը հայերեն առաջին անգամ տպագրվել է դեռևս Չեխովի կենդանության օրոք` 1903 թվականին, «Լումա» գրական հանդեսում (թարգմանիչ` Ս. Համալբաշյան)։


== Սյուժե ==
Պատմվածքի գործողությունը ծավալվում է 5–րդ դարում, մի վանքում։ Այստեղ ապրող միաբանները երբեք դուրս չեն եկել վանքի սահմաններից, նրա կողքով երբեք ոչ ոք չի անցել։ Նրանց ծերունի վանահայրը երգեհոն էր նվագում, հորինում էր լատինական բանաստեղծություններ և գրում էր նոտաներ։ Մի քանի տասնյակ տարի վանքում ոչինչ տեղի չէր ունեցել, և ահա մի օր վանքի դուռը թակեց մի հարբեցող ու գինի և ուտելիք պահանջեց։ Աղոթել կամ միանալ միաբաններին նա հրաժարվեց, և նրանց ամոթանք տվեց, որ նրանք չեն փրկում մեղսավոր քաղաքացիներին, որոնք իրենք իրենց խորտակում են անառակության ու մոլությունների մեջ։
Ծերունին համաձայնեց դրա հետ և որոշեց գնալ քաղաք։ Միաբանները նրան սպասեցին երեք ամիս։ Երբ նա վերադարձավ, հուսահատ պատմեց միաբաններին, որ քաղաքում տիրում է այլասերում, մարդիկ ամբողջ օրը նստած են հասարակաց տներում, գինի են խմում և զվարճանում։ Ուժասպառ միաբանը պառկեց քնելու, իսկ առավոտյան հայտնաբերեց, որ վանքում չի մնացել ոչ մի միաբան. բոլորը փախել են քաղաք։


== Արձագանքներ ==
Ռուս բանաստեղծ Յակով Պոլոնսկին տեղեկացրեց Չեխավին ընթերցողների շրջանում պատմվածքի հաջողության մասին.

Նույն օրը Ալեքսանդր Չեխովը հայտնեց եղբորը, որ ծանոթացել է Նիկոլայ Լեսկովի հետ.

1905 թվականին Ժողովրդական լուսավորության նախարարության գիտական կոմիտեն արգելեց Չեխովի ստեղծագործությունների ժողովածուի չորրորդ հատորը ազգային գրադարաններում և ընթերցասրահներում` «Առանց վերնագրի», «Գրազ» և «Գողեր» պատմվածքների պատճառով։


== Ծանոթագրություններ ==